open-index/open-wikipedia-markdown huggingface dataset:
সামসুল আলম প্রামাণিক

**সামসুল আলম প্রামাণিক** (১৯৫৩–৩০ জানুয়ারি ২০২৩) বাংলাদেশ জাতীয়তাবাদী দলের রাজনীতিবিদ ও নওগাঁ-৪ (মান্দা) আসনের সাবেক সাংসদ। তিনি ফেব্রুয়ারি ১৯৯৬, জুন ১৯৯৬ ও ২০০১ সালের নির্বাচনে সংসদ সদস্য নির্বাচিত হয়েছিলেন।

## জন্ম ও প্রাথমিক জীবন
সামসুল আলম প্রামানিক নওগাঁ জেলার মান্দা উপজেলায় জন্মগ্রহণ করেন।

## রাজনৈতিক ও কর্মজীবন
সামসুল আলম প্রামাণিক বাংলাদেশ জাতীয়তাবাদী দলের প্রার্থী হিসেবে নওগাঁ-৪ (মান্দা) আসন থেকে ফেব্রুয়ারি ১৯৯৬ সালের ষষ্ঠ, জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে সংসদ সদস্য নির্বাচিত হয়েছিলেন। ২০০৮ ও ২০১৮ সালের নির্বাচনে অংশ নিয়ে পরাজিত হন তিনি।

## মৃত্যু
সামসুল আলম প্রামাণিক ৩০ জানুয়ারি ২০২৩ সালে রাজশাহী মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন। 

## আরও দেখুন

* ষষ্ঠ জাতীয় সংসদ সদস্যদের তালিকা
* সপ্তম জাতীয় সংসদ সদস্যদের তালিকা
* অষ্টম জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)  –জাতীয় সংসদ
* সপ্তম জাতীয় সংসদ সদস্যদের তালিকা (জুন ১৯৯৬)  –জাতীয় সংসদ
* অষ্টম জাতীয় সংসদ সদস্যদের তালিকা (২০০১)  –জাতীয় সংসদ

বিষয়শ্রেণী:নওগাঁ জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:২০২৩-এ মৃত্যু
বিষয়শ্রেণী:১৯৫০-এর দশকে জন্ম
বিষয়শ্রেণী:বহুমূত্ররোগে মৃত্যু
বিষয়শ্রেণী:নওগাঁ জেলার ব্যক্তি
নাসির উদ্দিন (দ্ব্যর্থতা নিরসন)

**নাসির উদ্দিন** একটি পুরুষ নাম যার অর্থ *"দীনকে সাহায্যে করা"*।

**নাসির উদ্দিন** দ্বারা উইকিপিডিয়ায় থাকা নিবন্ধ নিচের যে কাউকে বোঝানো যেতে পারেঃ-

* নাসির উদ্দিন – বীর প্রতীক খেতাব প্রাপ্ত বাংলাদেশের স্বাধীনতা যুদ্ধের একজন মুক্তিযোদ্ধা।
* নাসির উদ্দিন (বীর উত্তম) –বীর উত্তম খেতাব প্রাপ্ত বাংলাদেশের স্বাধীনতা যুদ্ধের একজন মুক্তিযোদ্ধা।
* নাসির উদ্দিন (রাজনীতিবিদ) –বাংলাদেশ আওয়ামী লীগের রাজনীতিবিদ ও যশোর-২ আসনের সংসদ।
* নাসির উদ্দিন (মেজর) - বাংলাদেশের মুক্তিযোদ্ধা, সাবেক মেজর, লেখক ও ১৫ আগস্ট ১৯৭৫-এ বাংলাদেশে অভ্যুত্থানের একজন সংগঠক।
* নাসির উদ্দিন জিহাদী –বাংলাদেশ জামায়াতে ইসলামীর রাজনীতিবিদ ও নওগাঁ-৪ আসনের সাবেক সংসদ।

## আরও দেখুন

* নাসিরুদ্দিন মাহমুদ শাহ –বাংলার একজন সুলতান।
* নাসির উদ্দিন চৌধুরী –বাংলাদেশ জাতীয়তাবাদী দলের রাজনীতিবিদ ও সুনামগঞ্জ-২ আসনের সাবেক সংসদ।
* নাসিরউদ্দিন চৌধুরী –একজন বাংলাদেশী ফুটবল খেলোয়াড়।
* নাসিরউদ্দিন আহমেদ পিন্টু –বাংলাদেশ জাতীয়তাবাদী দলের রাজনীতিবিদ ও ঢাকা-৮ আসনের সাবেক সংসদ।
* নাসিরউদ্দিন মাহমুদ –দিল্লির মামলুক সালতানাতের ৮ম সুলতান। 
* নাসিরউদ্দিন নুসরাত শাহ –সুলতান আলাউদ্দিন হোসেন শাহের পুত্র।
নাসির উদ্দিন জিহাদী

**নাসির উদ্দিন জিহাদী** (১৯৪২-২০১৭) বাংলাদেশ জামায়াতে ইসলামীর রাজনীতিবিদ ও নওগাঁ-৪ (মান্দা) আসনের সাবেক সাংসদ। তিনি ১৯৯১ সালের নির্বাচনে সংসদ সদস্য নির্বাচিত হয়েছিলেন।

## জন্ম ও প্রাথমিক জীবন
নাসির উদ্দীন ১৯৪২ সালে নওগাঁ জেলার মান্দা উপজেলায় জন্মগ্রহণ করেন।

## রাজনৈতিক ও কর্মজীবন
নাসির উদ্দিন জিহাদী বাংলাদেশ জামায়াতে ইসলামীর প্রার্থী হিসেবে নওগাঁ-৪ (মান্দা) আসন থেকে ১৯৯১ সালের পঞ্চম জাতীয় সংসদ নির্বাচনে সংসদ সদস্য নির্বাচিত হয়েছিলেন।

## মৃত্যু
নাসির উদ্দিন জিহাদী ৩ এপ্রিল ২০১৭ সালে ব্রেইন স্ট্রোকে আক্রান্ত হয়ে মৃত্যুবরণ করেন।

## আরও দেখুন

* পঞ্চম জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* পঞ্চম জাতীয় সংসদ সদস্যদের তালিকা (১৯৯১)  –জাতীয় সংসদ

বিষয়শ্রেণী:১৯৪২-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:নওগাঁ জেলার রাজনীতিবিদ
বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:পঞ্চম জাতীয় সংসদ সদস্য
নাদিম মোস্তফা

**নাদিম মোস্তফা** (মৃত্যু: ৩০ জুন ২০২৪) বাংলাদেশ জাতীয়তাবাদী দলের রাজনীতিবিদ ছিলেন। তিনি রাজশাহী-৪ (পুঠিয়া , দুর্গাপুর উপজেলা) আসনের সাবেক সাংসদ। তিনি জুন ১৯৯৬ ও ২০০১ সালের নির্বাচনে সংসদ সদস্য নির্বাচিত হয়েছিলেন।

## জন্ম ও প্রাথমিক জীবন
নাদিম মোস্তফা রাজশাহী জেলার বাঘমারা উপজেলায় জন্মগ্রহণ করেন।

## রাজনৈতিক ও কর্মজীবন
নাদিম মোস্তফা বাংলাদেশ জাতীয়তাবাদী দলের প্রার্থী হিসেবে রাজশাহী-৪ (পুঠিয়া, দুর্গাপুর) আসন থেকে জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে সংসদ সদস্য নির্বাচিত হয়েছিলেন। ২০১৮ সালের একাদশ সংসদ নির্বাচনে রাজশাহী-৫ আসন থেকে পরাজিত হয়েছিলেন।

## আরও দেখুন

* সপ্তম জাতীয় সংসদ সদস্যদের তালিকা
* অষ্টম জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* সপ্তম জাতীয় সংসদ সদস্যদের তালিকা (জুন ১৯৯৬)  –জাতীয় সংসদ
* অষ্টম জাতীয় সংসদ সদস্যদের তালিকা (২০০১)  –জাতীয় সংসদ

বিষয়শ্রেণী:রাজশাহী জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:রাজশাহী জেলার ব্যক্তি
বিষয়শ্রেণী:২০২৪-এ মৃত্যু
তমঘা-ই-কায়েদ-ই-আজম

**তমঘা-ই-কায়েদ-ই-আযম** বা *মহান নেতার পদক* (تمغۂ قائد اعظم) হল পাকিস্তান সরকার প্রদত্ত একটি বেসামরিক পুরস্কার। এই পুরস্কারটি যারা বিজ্ঞান, শিল্প, সাহিত্য, বা খেলাধুলা এবং সেবার ক্ষেত্রে একাডেমিক স্বাতন্ত্র্য অর্জন করেছেন; বা মানবাধিকার এবং জনসেবায় নিঃস্বার্থ-নিষ্ঠার সাথে নিবেদিত ছিলেন তাঁদের দেয়া হয়।

অন্যান্য বেসামরিক পুরস্কারের মতো এই পুরস্কারটি প্রতি বছরের ১৪ আগস্ট ঘোষণা করা হয় এবং পরবর্তী বছরের ২৩ শে মার্চ পাকিস্তানের রাষ্ট্রপতি কর্তৃক একটি অনুষ্ঠানের মাধ্যমে বিজয়ীদের মাঝে প্রদান করেন। এটি পাকিস্তান সরকার কর্তৃক বেসামরিকদের দেওয়া পঞ্চম সর্বোচ্চ সম্মাননা।

## আরো দেখুন

* পাকিস্তানের বেসামরিক সম্মাননা

## বহিঃসংযোগ

* পাকিস্তানের সজ্জা ও পদক 
* একটি পুরস্কার অনুষ্ঠান

বিষয়শ্রেণী:মুহাম্মদ আলী জিন্নাহর স্মারক
বিষয়শ্রেণী:তমঘা-ই-কায়েদ-ই-আজম বিজয়ী
বিষয়শ্রেণী:পাকিস্তানের বেসামরিক পুরস্কার ও সম্মাননা
জিন্দ জেলা

**জিন্দ জেলা** হল উত্তর ভারতের হরিয়ানা রাজ্যের ২২টি জেলার মধ্যে একটি। জিন্দ শহরটি জেলার প্রশাসনিক সদর দফতর। এটি হিসার বিভাগের অংশ এবং এটি ১৯৬৬ সালে নির্মিত হয়েছিল। শিখ শাসনকালে, জিন্দ হরিয়ানার কেন্দ্রে অবস্থিত ছিল এবং জাঠ বলয়ের চতুর্থ জেলা ছিল। বাকি অঞ্চলগুলি হল - সোনিপাত, রোহতক এবং হিসার।

## নামের উৎপত্তি
জেলাটির সদর শহর জিন্দ থেকে এই নামটি পাওয়া যা আবার *জৈন্তাপুরী* থেকে উদ্ভূত বলে জানা যায়। আরও বলা হয় যে এই শহরটি মহাভারতের যুগে প্রতিষ্ঠিত হয়েছিল। জনশ্রুতি অনুসারে, পাণ্ডবেরা * জৈন্তি দেবী * (বিজয়ের দেবী)র সম্মানে একটি মন্দির নির্মাণ করেছিলেন, সাফল্যের জন্য প্রার্থনা করেছিলেন এবং তারপরে কৌরবদের সাথে যুদ্ধ শুরু করেছিলেন। শহরটি মন্দিরের চারপাশে বেড়ে ওঠে এবং এর নাম জৈন্তাপুরি (জৈন্তি দেবীর আবাস) ছিল যা পরবর্তীকালে জিন্দ নামে পরিচিতি লাভ করে।

## বিভাগ সমূহ
জেলাটি তিনটি মহকুমা নিয়ে গঠিত: জিন্দ, নারওয়ানা ও সাফিদন। জিন্দ মহকুমা আরও তিনটি তহশিলে বিভক্ত: জিন্ড, জুলানা এবং আলেওয়া (উপ-তহশিল)। নারওয়ানা মহকুমা আরও দুটি তহশিলে বিভক্ত: নারওয়ানা ও উচানা (উপ-তহশিল), এবং সাফিদন মহকুমাকে দুটি তহসিলে বিভক্ত করা হয়েছে: সাফিদন এবং পিলু-খেড়া (উপ-তহশিল)। এই জেলায় পাঁচটি বিধানসভা কেন্দ্র রয়েছে: জিন্দ, জুলানা, সাফিদন, উচানা কালান এবং নারওয়ানা। জিন্দ, জুলানা এবং সাফিদন সোনিপথ লোকসভা কেন্দ্রের অংশ। নারওয়ানা এবং উচানা কালান যথাক্রমে সিরসা এবং হিসার লোকসভা কেন্দ্রের অংশ।

প্রশাসনিক সদর দফতর জিন্দ শহরে একটি অর্জুন স্টেডিয়াম, দুগ্ধ কারখানা, গবাদি পশুখাদ্য কারখানা এবং একটি বড় শস্যবাজার রয়েছে। এখানকার পিডব্লিউডি রেস্ট হাউস, ক্যানাল রেস্ট হাউস এবং বাজার কমিটির রেস্ট হাউসে থাকার সুযোগ রয়েছে। শহরটিতে বিদ্যালয়, কলেজ, হাসপাতাল এবং অন্যান্য সমস্ত প্রাথমিক সুযোগ-সুবিধা রয়েছে। শিবের উপাসনার জন্য অসংখ্য পুণ্য মন্দিরের জন্য জিন্দ বিখ্যাত। ঐতিহ্যময় মহাভারতের সময়কাল থেকে এই শহরটিতে বসতি স্থাপিত হয়েছে। এখানকার পর্যটকদের প্রধান আকর্ষণ রানী তালাও। মূলত অমাবস্যায় পবিত্র স্নানের জন্য, পান্ডু-পিদারা এবং রামরাই, ভক্তদের আকর্ষণ করে।

## জনসংখ্যার উপাত্ত
২০১১ সালের আদমশুমারি অনুসারে জিন্দ জেলার জনসংখ্যা ১,৩৩৪,১৫২। এটি মরিশাস বা মার্কিন যুক্তরাষ্ট্রের মেইনের জনসংখ্যার প্রায় সমান। জনসংখ্যার ভিত্তিতে এটি ভারতে ৩৬৪তম স্থানে (মোট ৬৪০ জেলার মধ্যে) আছে। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর দশকে ১১.৯৫% ছিল। জিন্দে প্রতি ১০০০ পুরুষের জন্য ৮৭০ জন মহিলা (যৌন অনুপাত) রয়েছে, এবং এখানে সাক্ষরতার হার এর ৭২.৭%।

২০১১ সালের আদমশুমারি অনুযায়ী, জেলার জনসংখ্যার ৯৬.৯৭% তাদের প্রথম ভাষা হিসাবে হিন্দিতে এবং ২.৮১% পাঞ্জাবিতে কথা বলে।

## তথ্যসূত্র

## বহিঃসংযোগ
*Official website
*Jind Directroy

বিষয়শ্রেণী:হরিয়ানার জেলা
বিষয়শ্রেণী:জিন্দ জেলা
বিষয়শ্রেণী:১৯৬৬-এ হরিয়ানায় প্রতিষ্ঠিত
মোজাম্মেল হক (রাজনীতিবিদ)

**মোজাম্মেল হক** (১৯৫৩-১২ জানুয়ারি ২০২৩) ছিলেন বাংলাদেশি রাজনীতিবিদ। তিনি নাটোর-৪ আসনের সাবেক সংসদ সদস্য।

## জন্ম ও প্রাথমিক জীবন
মোজাম্মেল হক ১৯৫৩ নাটোর জেলায় জন্মগ্রহণ করেন। তিনি ১৯৭০ সালে গুরুদাসপুর পাইলট মাধ্যমিক ও উচ্চ-মাধ্যমিক বিদ্যালয় এসএসসি পাশ করেন। মস্কোর প্যাট্রিস লুমুম্বা বিশ্ববিদ্যালয় থেকে তিনি এলএলবি ও এলএলএম ডিগ্রি সম্পর্ণ করেন।

বিবাহিত জীবনে তার ৩ ছেলে।

## কর্মজীবন
মোজাম্মেল হক ১৯৮০ থেকে ১৯৮১ সাল পর্যন্ত বাংলাদেশ ডেভেলপমেন্ট সার্ভিস সেন্টারের সমন্বয়কারী হিসেবে দায়িত্ব পালন করেন। ১৯৮১ তেকে ১৯৮২ সাল পর্যন্ত তিনি দাতা সঙ্গস্থা সাউথ এশিয়া পার্টনারশীপ কানাডার কাট্রি (ফিল্ড) ডিরেক্টর ও ১৯৮২ থেকে ১৯৮৭ সাল পর্যন্ত নির্বাহী পরিচালক ও ১৯৮৭ থেকে ১৯৮৮ পর্যন্ত কোষাধ্যক্ষ হিসেবে কর্মরত ছিলেন।

১৯৮৬ থেকে ১৯৮৭ পর্যন্ত এবং ১৯৮৮ থেকে ১৯৮৯ পর্যন্ত তিনি এডাবের (এসোসিয়েশন অব ডেভেলপমেন্ট এজেন্সিজ ইন বাংলাদেশ) চেয়ারম্যান ছিলেন।

১৯৮৭ সাল থেকে ১৯৯০ সাল পর্যন্ত তিনি ন্যাশনাল ডেভেলপমেন্ট ফাউন্ডেশনে নির্বাহী পরিচালক ছিলেন।

২০০৭ থেকে ২০০৯ সাল পর্যন্ত তিনি গণ বিশ্ববিদ্যালয়ের আইন বিভাগের চেয়ারম্যান হিসাবে দায়িত্ব পালন করেন।

### রাজনৈতিক জীবন
মোজাম্মেল হক ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে নাটোর-৪ আসন থেকে সংসদ সদস্য নির্বাচিত হয়েছিলেন।

তিনি বাংলাদেশ জাতীয়তাবাদী দলের গুরুদাসপুর উপজেলা শাখার সভাপতি ছিলেন।

১৯৯১ সালের পঞ্চম, ১৯৯৬ সালের সপ্তম, ২০০৮ সালের নবম ও ২০১৮ সালের একাদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে নাটোর-৪ আসন থেকে সাংসদ নির্বাচনে অংশ নিয়ে পরাজিত হন।

## মৃত্যু
মোজাম্মেল হক ১২ জানুয়ারি ২০২৩ সালে রাত ১০টায় গুরুদাসপুরের নিজ বাসভবনে মৃত্যুবরণ করেন।

## তথ্যসূত্র

বিষয়শ্রেণী:২০২৩-এ মৃত্যু
বিষয়শ্রেণী:নাটোর জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:১৯৫০-এর দশকে জন্ম
বিষয়শ্রেণী:১৯৫০-এ জন্ম
একরামুল আলম

**অধ্যক্ষ একরামুল আলম** বাংলাদেশ জাতীয়তাবাদী দলের রাজনীতিবিদ ও নাটোর-৪ (গুরুদাসপুর-বড়াইগ্রাম) আসনের সাবেক সাংসদ। তিনি ১৫ ফেব্রুয়ারি ১৯৯৬ সালের জাতীয় নির্বাচনে সংসদ সদস্য নির্বাচিত হয়েছিলেন।

## জন্ম ও প্রাথমিক জীবন
একরামুল আলম নাটোর জেলার বড়াইগ্রাম উপজেলায় জন্মগ্রহণ করেন।

## রাজনৈতিক ও কর্মজীবন
একরামুল আলম বনপাড়া ডিগ্রি কলেজের প্রতিষ্ঠা লগ্ন থেকেই অধ্যক্ষ ছিলেন। তিনি বড়াইগ্রাম উপজেলা বিএনপির সভাপতি ও উপজেলা চেয়ারম্যান ছিলেন। তিনি বিএনপির প্রার্থী হিসেবে নাটোর-৪ (গুরুদাসপুর-বড়াইগ্রাম) আসন থেকে ১৫ ফেব্রুয়ারি ১৯৯৬ সালের ষষ্ঠ জাতীয় নির্বাচনে সংসদ সদস্য নির্বাচিত হয়েছিলেন।

## মৃত্যু
অধ্যক্ষ একরামুল আলম ২৭ নভেম্বর ২০১৫ সালে মৃত্যুবরণ করেন।

## আরও দেখুন

* ষষ্ঠ জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)  –জাতীয় সংসদ

বিষয়শ্রেণী:নাটোর জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:২০১৫-এ মৃত্যু
বিষয়শ্রেণী:জন্মের বছর অনুপস্থিত
বিষয়শ্রেণী:নাটোর জেলার ব্যক্তি
যোরহাট বিজ্ঞান ও প্ৰযুক্তিবিদ্যা প্রতিষ্ঠান

**যোরহাট বিজ্ঞান ও  প্ৰযুক্তিবিদ্যা প্ৰতিষ্ঠান**, আসাম সরকার  কর্তৃক  ১৯৭১ সালে  যোরহাট জেলাতে  প্ৰতিষ্ঠা করা হয়। জেলাটির বিজ্ঞান উচ্চ শিক্ষার অন্যতম কেন্দ্ৰস্থল হলো এই প্ৰতিষ্ঠানটি।

## নির্মাণ
উজনি অসম এর যোরহাট জেলার চটাইতে অবস্থিত এই প্ৰতিষ্ঠানটি প্ৰায় ২০০ একর ‌এলাকা জুড়ে  বিস্তৃত হয়ে আছে। এটার নির্মাণ যোরহাট নগরের  প্ৰায় নয়  কিলোমিটার দূরত্বে  অবস্থিত।

## সুবিধাসমূহ
### ছাত্ৰাবাস
এই বিশ্ববিদ্যালয়ে  তিনটি ছেলেদের ও একটি মেয়েদের হোটেল আছে। এছাড়া মেয়েদের  জন্য আরেকটা   ছাত্রাবাস  নিৰ্মাণ কাজ চলছে।

### পাঠ করা
শিক্ষার্থী  ও  শিক্ষকদের জন্য বিশ্ববিদ্যালয়ে একটা লাইব্রেরি  আছে। এখানে  পাঠ্যক্ৰমের সাথে জড়িত পুথির সাথে অন্যান্য বিষয়ে প্ৰায় ১১,০০০ অধিক বই লাইব্রেরিতে  আছে। এর মধ্যে বিজ্ঞান পত্ৰিকা ও দৈনিক পত্রিকা  পড়ার সুবিধা আছে।

### কম্পিউটার কেন্দ্ৰ
শিক্ষার্থী ও শিক্ষকদের  জন্য উন্নত মানদণ্ডের একটা কম্পিউটার কেন্দ্ৰ এখানে  প্ৰতিষ্ঠা করা হয়েছে। এই কেন্দ্ৰটা প্ৰয়োগশালা ও প্রকল্পের সাথে জড়িত কাজে ব্যবহার হয়।

## শিক্ষা
বিশ্ব বিদ্যালয়টিতে নিম্নোক্ত শাখাসমূহতে শিক্ষা ও স্নাতক ডিগ্ৰী প্ৰদান করা হয়।

### অভিযান্ত্ৰিক পাঠ্যক্ৰম

## পাঠ্যক্ৰম

## বিভাগ
বিজ্ঞান ও প্ৰযুক্তিবিদ্যা প্ৰতিষ্ঠানে নিম্নোলিখিত বিভাগগুলো  আছে:

* ইলেকট্ৰনিকস এন্ড কমিউনিকেশন  ইঞ্জিনিয়ারিং
* পাওয়ার  ইলেকট্ৰনিকস ও ইন্সট্ৰুমেন্টেশ্যন ইঞ্জিনিয়ারিং
* পদাৰ্থ বিজ্ঞান
* রসায়ন বিজ্ঞান 
* গণিত
* কম্পিউটার সায়েন্স  এন্ড আই টি

### ইলেকট্ৰনিকস এন্ড কমিউনিকেশন ইঞ্জিনিয়ারিং বিভাগ
২০০৯-২০১০ বৰ্ষতে এখানে  *ইলেকট্ৰনিকস এন্ড কমিউনিকেশন  ইঞ্জিনিয়ারিং* বিভাগে অভিযান্ত্ৰিক পাঠ্যক্ৰম শুরু  করা হয়। এর মোট আসন ৬০টি ।

## তথ্যসূত্র

বিষয়শ্রেণী:আসামের প্রকৌশল কলেজ
বিষয়শ্রেণী:যোরহাট জেলার শিক্ষাপ্রতিষ্ঠান
বিষয়শ্রেণী:ডিব্রুগড় বিশ্ববিদ্যালয়ের অধিভুক্ত কলেজ
বিষয়শ্রেণী:আসামের বিশ্ববিদ্যালয় ও কলেজ
বিষয়শ্রেণী:১৯৭১-এ প্রতিষ্ঠিত শিক্ষাপ্রতিষ্ঠান
মোহাম্মদ শহীদুজ্জামান

**মোহাম্মদ শহীদুজ্জামান** একজন বাংলাদেশ জাতীয়তাবাদী দল রাজনীতিবিদ, প্রকৌশলী ও কক্সবাজার-৩ (সদর-রামু) আসনের সাবেক সংসদ সদস্য।

## প্রাথমিক ও পারিবারিক জীবন
মোহাম্মদ শহীদুজ্জামান কক্সবাজারের রামুর রশিদনগরের মাছুয়াখালী গ্রামে জন্মগ্রহণ করেন। তার পিতা ফরিদ আহমদ ছিলেন তৎকালীন পাকিস্তানের জাতীয় পরিষদের সদস্য ও কেন্দ্রীয় শ্রমমন্ত্রী। মাতা রিজিয়া আহমদ। তার বড় ভাই মোহাম্মদ খালেকুজ্জামান কক্সবাজার-৩ (সদর-রামু) আসনের সংসদ সদস্য ছিলেন।

## কর্মজীবন
মোহাম্মদ শহীদুজ্জামান একজন  প্রকৌশলী। ২৮ সেপ্টেম্বর ২০০১ সালে জাতীয় সংসদ নির্বাচনের মাত্র তিনদিন আগে তৎকালীন চারদলীয় জোটের মনোনীত প্রার্থী তার বড় ভাই মোহাম্মদ খালেকুজ্জামান মৃত্যুবরণ করলে পরবর্তীতে তিনি বাংলাদেশ জাতীয়তাবাদী দলের প্রার্থী হিসাবে কক্সবাজার-৩ (সদর-রামু) আসন থেকে সংসদ সদস্য নির্বাচিত হয়েছিলেন। ২০০৮ সালে বাংলাদেশ জাতীয়তাবাদী দলের মনোনয়ন পেতে ব্যর্থ হওয়ার পরে তিনি স্বতন্ত্র প্রার্থী হয়ে নির্বাচনে প্রতিদ্বন্দ্বিতা করে পরাজিত হয়েছিলেন।

## তথ্যসূত্র

বিষয়শ্রেণী:কক্সবাজার জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:জীবিত ব্যক্তি
লুতফর রহমান কাজল

** লুৎফুর রহমান কাজল ** একজন বাংলাদেশ জাতীয়তাবাদী দল রাজনীতিবিদ এবং কক্সবাজার-৩ এর সাবেক সংসদ সদস্য।

## কর্মজীবন
২০০৮ সালে বাংলাদেশ জাতীয়তাবাদী দলের প্রার্থী হিসাবে কক্সবাজার-৩ থেকে সংসদ সদস্য নির্বাচিত হয়েছিলেন।

## তথ্যসূত্র

বিষয়শ্রেণী:কক্সবাজার জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৬০-এ জন্ম
বিষয়শ্রেণী:ত্রয়োদশ জাতীয় সংসদ সদস্য
কৈথল জেলা

**কৈথল জেলা** হল উত্তর ভারতের হরিয়ানা রাজ্যের ২২টি জেলার একটি। কাইথাল শহরটি জেলা সদর। জেলাটির ক্ষেত্র ২৩১৭&nbsp;বর্গ কিলোমিটার অঞ্চল নিয়ে বিস্তৃত। এই জেলার জনসংখ্যা হল ১,০৭৪,,৩০৪ (২০১১ আদমশুমারি)। এটি কারণাল বিভাগের একটি অংশ। ১৯৮৯ সালের ১৬ই অক্টোবর হরিয়ানা সরকার কৈথলকে জেলা হিসাবে অবহিত করেছিল। কুরুক্ষেত্র এবং জিন্দ জেলা থেকে খণ্ডিত করে এই জেলা তৈরি হয়েছে, এর মধ্যে আছে কুরুক্ষেত্র জেলার গুহলা এবং কৈথাল মহকুমা, এবং জিন্দ জেলার কালায়াত মহকুমা এবং ৬টি গ্রাম।

এই জেলা ১৯৮৯ সালের ১লা নভেম্বর সম্পূর্ণরূপে আত্মপ্রকাশ করে।

## বিভাগসমূহ
কৈথল জেলাতে চারটি তহশিল রয়েছে: কাইথাল, গুহলা, পুন্ডরী এবং কালায়াত; তিনটি মহকুমা রয়েছে, রাজৌন্দ, ধান্দ এবং সিওয়ান। এই জেলায় অবস্থিত চারটি হরিয়ানা বিধানসভা নির্বাচনী কেন্দ্র হল - গুহলা, কালায়াত, কৈথাল এবং পুন্ডরী। এগুলি সবই কুরুক্ষেত্র লোকসভা কেন্দ্রের অংশ।

## কৈথাল আইনজীবী সমিতি
কৈথাল আইনজীবী সমিতি ১৯০৫-০৬ সালে প্রতিষ্ঠিত হয়েছিল। ১৯৭০ সালে এর সদস্যপদে ছিল ৬০ জন (৩ জন আবেদনকারীসহ) এবং কৈথল জেলা গঠনের পরে ১ নভেম্বর, ১৯৮৯ তারিখে 'জেলা আইনজীবী সমিতি' প্রতিষ্ঠা করা হয়। গুহলা মহকুমাতেও একটি আইনজীবী সমিতি রয়েছে। জেলা আইনজীবী সমিতি কৈথালের বিশিষ্ট আইনজীবীদের নাম বাবু জ্যোতি প্রসাদ, পণ্ডিত অমরনাথ তেওয়ারি, মালিক মুরারি লাল, মুল্ক রাজ গ্রোভার, চৌধুরী বরুমল, চৌধুরী শামসুল হক (পরবর্তীতে ১৯৬৩ সালে লাহোর হাইকোর্ট মনোনীত বরিষ্ঠ কাউন্সেল হয়েছিলেন), শ্রী দীননাথ অ্যাডভোকেট, শ্রী রবি প্রকাশ গুপ্ত, শ্রী অনুরাগ গুপ্ত, চৌধুরী বড়ু রাম অ্যাডভোকেট এবং শ্রী ও.পি.তিওয়ারী অ্যাডভোকেট।

## জনসংখ্যার উপাত্ত

২০১১ সালের আদমশুমারি অনুসারে কৈথল জেলাটির জনসংখ্যা হল ১,০৭৪,৩০৪,সাইপ্রাস বা মার্কিন যুক্তরাষ্ট্রের রোড আইল্যান্ডের জনসংখ্যার চেয়ে কিছু বেশি। জনসংখ্যারভিত্তিতে এটি ভারতে ৪২৩তম স্থানে (মোট ৬৪০ জেলার মধ্যে) আছে। জেলার জনসংখ্যার ঘনত্ব  । এর জনসংখ্যা বৃদ্ধির হার ২০০১ - ২০১১ এর দশকে ১৩.৩৯% ছিল। কৈথালে প্রতি ১০০০ পুরুষের জন্য ৮৮০ জন মহিলা (যৌন অনুপাত) রয়েছে, এবং এখানে সাক্ষরতার হার ৭০.৬।%।

২০১১ সালে ভারতের আদমশুমারি অনুসারে, জেলার ৮৯.৩৭% জনগণ তাদের প্রথম ভাষা হিসাবে হিন্দিতে এবং ১০.৩৪% পাঞ্জাবিতে কথা বলে।

## তথ্যসূত্র

## বহিঃসংযোগ
*Kaithal district, official website

বিষয়শ্রেণী:হরিয়ানার জেলা
বিষয়শ্রেণী:কৈথল জেলা
বিষয়শ্রেণী:১৯৮৯-এ হরিয়ানায় প্রতিষ্ঠিত
প্লাস্টিক শপিং ব্যাগ

**প্লাস্টিক শপিং ব্যাগ**, **বহনযোগ্য ব্যাগ**, বা **প্লাস্টিকের মুদি ব্যাগ** হল এক ধরনের প্লাস্টিকের ব্যাগ যা বিভিন্ন ধরনের প্লাস্টিক থেকে তৈরি এবং শপিং ব্যাগ হিসাবে ব্যবহৃত হয়। ১৯৬০ এর দশক থেকে বিশ্বজুড়ে গ্রাহকরা প্লাস্টিক শপিং ব্যাগ ব্যবহার শুরু করে এবং এই ব্যাগ সাধারণত কোনও দোকান থেকে কোনও বাড়িতে জিনিসপত্র বহন করতে একবারই ব্যবহৃত হয়। তবে সংরক্ষণ করার কাজে বা আবর্জনার কাজে পুনরায় ব্যবহার হয় এবং আধুনিক প্লাস্টিকের শপিং ব্যাগগুলি বায়োডেগ্রেডেবল। সাম্প্রতিক দশকগুলিতে, বর্জ্য এবং প্লাস্টিকের দূষণ হ্রাস করার লক্ষ্যে অসংখ্য দেশ প্লাস্টিকের ব্যাগ বিক্রিতে আইন প্রবর্তন করেছে।

## পরিবেশগত প্রভাব

যেহেতু প্লাস্টিকের ব্যাগ এত টেকসই, এটি পরিবেশের উপর প্রভাব বিস্তার করে। এগুলো সহজে ক্ষয় হয় না এবং ফলস্বরূপ বন্যজীবনের পক্ষে খুব ক্ষতিকারক। প্রতি বছর কয়েক মিলিয়ন ভুলভাবে ফেলে দেওয়া প্লাস্টিকের শপিং ব্যাগ পরিবেশে প্লাস্টিক দূষণ বর্জ্য হিসাবে পরিণত হয়। প্লাস্টিকের ব্যাগের স্বল্প ওজন এবং অবক্ষয় প্রতিরোধের বৈশিষ্ট্যের কারণে এটি বাণিজ্যিকভাবে সফল এবং সর্বব্যাপী হয়ে উঠেছে কিন্তু একই বৈশিষ্ট্যের জন্য এটি পরিবেশে ছড়িয়ে পরছে। টেকসই গঠনের কারণে প্লাস্টিকের ব্যাগ পচে যেতে কয়েক শতাব্দী সময় নিতে পারে।

### ব্যাগ আইন
আগস্ট ২০১৮ পর্যন্ত, ১৬০ টিরও বেশি দেশ, অঞ্চল এবং শহর ডিসপোজেবল প্লাস্টিকের ব্যাগের সামগ্রিক ব্যবহার হ্রাস করার লক্ষ্যে প্লাস্টিকের ব্যাগ নিষিদ্ধ বা ফি দেওয়ার জন্য আইন তৈরি করেছে। কিছু দেশে প্রকাশ্য নিষেধাজ্ঞা চালু হয়েছে, উল্লেখযোগ্যভাবে চীন, যেখানে ২০০৮ সাল থেকে দেশব্যাপী অত্যন্ত পাতলা প্লাস্টিকের ব্যাগ নিষিদ্ধ। অন্যান্য বেশ কয়েকটি দেশও এ ধরনের ব্যাগের মূল্যে ট্যাক্স আরোপ করে।

## তথ্যসূত্র

## আরও দেখুন
* 
* 
* Celloplast 1965 US Patent: Copy of US Patent 5669504
* Scheirs, J. *Polymer Recycling: Science, Technology and Applications*, 1998, 
* Selke, Susan. *Packaging and the Environment*, 1994, 
* Selke, Susan. *Plastics Packaging*, 2004, 
* Stillwell, E. J. *Packaging for the Environment*, A. D. Little, 1991, 

## বহিঃসংযোগ

বিষয়শ্রেণী:প্লাস্টিক
বিষয়শ্রেণী:থলে
বিষয়শ্রেণী:সুয়েডীয় উদ্ভাবন
বিষয়শ্রেণী:গণ-উৎপাদন
বিষয়শ্রেণী:ব্যবহারের পরে পরিত্যাজ্য পণ্য
এ বি এম আশরাফ উদ্দিন নিজাম

**এ বি এম আশরাফ উদ্দিন নিজাম** একজন বাংলাদেশী রাজনীতিবিদ। তিনি লক্ষ্মীপুর-৪ আসনের সংসদ সদস্য।

## প্রাথমিক জীবন
এ বি এম আশরাফ উদ্দিন নিজাম চট্টগ্রাম বিশ্ববিদ্যালয় থেকে স্নাতকোত্তর ডিগ্রি অর্জন করেন।

## কর্মজীবন
নিজাম চট্টগ্রাম বিশ্ববিদ্যালয় ছাত্রলীগের হল শাখা সভাপতি ছিলেন।

২০০১ ও ২০০৮ সালের অষ্টম ও নবম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে লক্ষ্মীপুর-৪ আসন থেকে সংসদ সদস্য নির্বাচিত হন। নিজাম মৎস্য ও প্রাণিসম্পদ মন্ত্রণালয় সম্পর্কিত সংসদীয় স্থায়ী কমিটির সভাপতি হিসেবে দায়িত্ব পালন করেছেন।

২০১১ সালের জুলাই মাসে বিএনপির ডাকা ৪৮ ঘন্টার অবরোধে বাংলাদেশ সংসদের কাছে সরকার বিরোধী বিক্ষোভে নিজাম অংশগ্রহণ করেন এবং বাংলাদেশ পুলিশ সদস্য দ্বারা নিজাম ও বিরোধী দলীয় চিফ হুইপ জয়নুল আবদিন ফারুক আহত হন। ফারুককে মারধর ও হত্যা চেষ্টার অভিযোগে নিজাম বাদী হয়ে ঢাকার আদালতে একটি মামলা দায়ের করেন। এর আগে ঢাকার একটি থানা এ সংক্রান্ত মামলা নিতে অস্বীকৃতি জানিয়েছিল। ঢাকার মুখ্য মহানগর হাকিমের আদালতে দায়ের করা মামলায় পুলিশের ত্রিশজনের মতো সদস্যকে আসামী করা হয়েছে।

তিনি বাংলাদেশ জাতীয়তাবাদী দল বিএনপির কেন্দ্রীয় নির্বাহী কমিটির শিল্প ও বাণিজ্য বিষয়ক সম্পাদক হিসেবে দায়িত্ব পালন করছেন।

২০২৬ সালের ত্রয়োদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে লক্ষ্মীপুর-৪ আসন থেকে সংসদ সদস্য নির্বাচিত হন।।

## তথ্যসূত্র

বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:লক্ষ্মীপুর জেলার রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:অষ্টম জাতীয় সংসদ সদস্য
মজিবুর রহমান সারওয়ার

**মজিবুর রহমান সারওয়ার** একজন বাংলাদেশি রাজনীতিবিদ। তিনি বরিশাল সিটি কর্পোরেশনের মেয়র ও বরিশাল-৫ আসনের সংসদ সদস্য ছিলেন।

## রাজনৈতিক জীবন

মজিবুর রহমান সারওয়ার বাংলাদেশ জাতীয়তাবাদী দলের যুগ্ম মহাসচিব।

বরিশাল-৫ আসনের তৎকালীন সংসদ সদস্য আব্দুর রহমান বিশ্বাস বাংলাদেশের ১১ তম রাষ্ট্রপতি নির্বাচিত হলে ছেড়ে দেয়া আসনে ডিসেম্বর ১৯৯১ সালের উপ-নির্বাচনে তিনি বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন।

বরিশাল-৫ আসনের তৎকালীন সংসদ সদস্য নাসিম বিশ্বাস মৃত্যুবরণ করলে ১৯৯৮ সালের উপ-নির্বাচনে তিনি বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন।

২০০১ সালের অষ্টম জাতীয় সংসদ নির্বাচনে তিনি বরিশাল-৫ আসনে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন।

বরিশাল সিটি কর্পোরেশনের নির্বাচিত মেয়র হিসেবে তিনি ২৪ এপ্রিল ২০০৩ থেকে ২১ এপ্রিল ২০০৭ সাল পর্যন্ত দায়িত্ব পালন করেন।

২০০৮ সালের নবম জাতীয় সংসদ নির্বাচনে তিনি বরিশাল-৫ আসনে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন।

বাংলাদেশ জাতীয়তাবাদী দল বরিশাল-৫ আসনে থেকে ২০১৮ সালের সাধারণ নির্বাচনে প্রতিদ্বন্দ্বিতা করার জন্য তাকে মনোনীত করেছিল।

২০১৮ সালের বরিশাল সিটির মেয়র নির্বাচনে প্রতিদ্বন্দ্বিতা করেছিলেন তবে ভোটগ্রহণের সাথে অনিয়মের অভিযোগে ভোটগ্রহণ শেষ হওয়ার আগেই তা প্রত্যাহার করেছেন।

## তথ্যসূত্র

বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:বরিশাল সিটি কর্পোরেশনের মেয়র
বিষয়শ্রেণী:ত্রয়োদশ জাতীয় সংসদ সদস্য
থানে লোকসভা কেন্দ্র

**থানে লোকসভা কেন্দ্র**টি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি থানে জেলায় অবস্থিত। এই লোকসভা কেন্দ্রের সদর দফতর থানে শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।

মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল থানে লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

## বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-

;  মিরা-ভায়ান্দার বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি থানে জেলায় অবস্থিত।

;  কোপরি-পাচপাখাদি বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি থানে জেলায় অবস্থিত।

;  ওভালা-মাজিওয়াদা বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি থানে জেলায় অবস্থিত।

;  থানে বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি থানে জেলায় অবস্থিত।

;  এয়ারলি বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি থানে জেলায় অবস্থিত।

;  বেলাপুর বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি থানে জেলায় অবস্থিত।

## থানে লোকসভা কেন্দ্র বিজয়ী বর্তমান ও প্রাক্তন সংসদ

থানে লোকসভা কেন্দ্র বিজয়ী বর্তমান সংসদ শিব সেনা দলের সদস্য রাজন ভিচারে এবং যিনি গত দুই বারের সংসদ (২০১৪ ও ২০১৯)।

## তথ্যসূত্র

## আরও পড়ুন
কল্যাণ লোকসভা কেন্দ্র 
হিঙ্গোলি লোকসভা কেন্দ্র ‎

## বহিঃসংযোগ
*থানে লোকসভা নির্বাচনের ফলাফল সরাসরি ২০১৯
* 
*ভারতে লোকসভা কেন্দ্রের তালিকা 
*লোকসভা নির্বাচনের ফলাফল সরাসরি ২০১৯ 
*লোকসভা নির্বাচন

বিষয়শ্রেণী:মহারাষ্ট্রের লোকসভা কেন্দ্র
পদ্মনাভ বরদলৈ

**পদ্মনাভ বরদলৈ** () একজন ভারতীয় গায়ক, সঙ্গীত পরিচালক । তিনি বাংলা, হিন্দী, নেপালী, মারাঠি ও  ইংরেজি ভাষায় গান গেয়েছেন। তাঁর প্রথম হিন্দী গান তেরি জো বাতে হ্যায় গানের জন্য তিনি গ্লোব্যাল ইন্ডিয়ান মিউজিক অ্যাকাডেমী পুরস্কারের নন ফিল্ম শাখায় মনোন্নিত হয়েছিলেন। অংগরাগ মহন্তের পরে তিনিই এই পদে মনোনীত দ্বিতীয় অসমীয়া ব্যক্তি।
## জন্ম
১৯৮৮ সালের ২৪  আগস্ট তারিখে বিপুল শর্মার ঔরস ও প্রণিতা শর্মার গর্ভে আসামের গুয়াহাটিতে পদ্মনাভ বরদলৈয়ের জন্ম হয়। তিনি ভারতীয় শাস্ত্রীয় সঙ্গীত ও পাশ্চাত্য সঙ্গীতের প্রশিক্ষণ প্রাপ্ত করেছেন।  ইন্ডিয়ান আয়ডোলের ফাইনেলিস্টে পৌঁছানো প্রথম   অসমীয়া ব্যক্তি ছিলেন তিনি। পরবর্তী সময়ে জিটিভি সারেগামাপার ফাইনালিস্ট হয়েছিলেন। তিনি রাস্তে নামক দ্বি-ভাষিক  অ্যালবামের শিল্পী ছিলেন।
## সম্মান ও পুরস্কার
* সোনী টিভির ইন্ডিয়ান আইডল সিজন-৩র প্ৰতিযোগী হওয়া উত্তর পূর্ব ভারতের প্ৰথম ব্যক্তি
* জীটিভির সা রে গা মা পা ২০১২-র প্ৰথম ৮ ফাইনেলিস্ট
* আকাশবাণীর ২০০৪ সনত অনুজ্ঞাপ্ৰাপ্ত সুগম সংগীত/আধুনিক সঙ্গীত কণ্ঠশিল্পী
* ২০০৮ সালের Young Achievers Award প্ৰাপ্ত
* তেরি জো বাতেঁ হ্যের বাবে গ্লোবেল ইন্ডিয়ান  মিউজিক একাডেমি পুরস্কার নন-ফিল্ম   শাখাতে মনোনয়ন লাভ
* Ramdhenu Viewers Choice Awards 2016র শ্ৰেষ্ঠ কণ্ঠশিল্পীর পুরস্কার লাভ

## সংগীত
**ধ্বনি*(২০১০)
* রাস্তে (আলিবাট) (২০১৪)
* *দিহিং দিসাং ডিমোরু* (২০১৬)
* *তেরি জো বাতেঁ হ্যে'<br> *
* *আগুয়াই যাওঁ আমি*
* *দিলকশী* 
* *বিহু মারুগৈ আহ*
* *জোনাকে বিসারে* 
* *অ' বোলো রৈ যা*
* *রুমঝুম*
* *বগাকৈ ধুনীয়া* ( দ্বৈত কণ্ঠর গীত)
* *আই এম ইন লাভ* (অসমীয়া আধুনিক গীত)
## তথ্যসূত্র

বিষয়শ্রেণী:আসামের সঙ্গীতশিল্পী
বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:গুয়াহাটির সঙ্গীতজ্ঞ
আব্দুল খালেক মন্ডল

**আব্দুল খালেক মন্ডল** (১ অগাস্ট ১৯৪৪ - ২১ জুলাই ২০২৩) বাংলাদেশের একজন রাজনীতিবিদ। তিনি একাধারে ইউনিয়ন চেয়ারম্যান, উপজেলা চেয়ারম্যান এবং বাংলাদেশ জামায়াতে ইসলামীর সাতক্ষীরা-২ আসনের সাবেক সংসদ সদস্য ছিলেন।।

## প্রাথমিক জীবন
আব্দুল খালেক মন্ডল ১ অগাস্ট ১৯৪৪ সালে সাতক্ষীরার বৈকারী ইউনিয়নের খলিলনগরে জন্মগ্রহণ করেন। তার পিতার নাম মৃত চান মণ্ডল ও মাতার নাম মৃত দিলজান বিবি।

## শিক্ষা জীবন

তিনি ইসলাম ধর্মের ধর্মগ্রন্থ কোরআনের হাফেজ। ১৯৬৫ সালে মাদ্রাসা থেকে তিনি কামিল পাস করে ১৯৬৯ সালে সাতক্ষীরা কলেজ থেকে বিএ পাস করেন। এর পর ঢাকা বিশ্ববিদ্যালয় থেকেও ইসলামিক স্টাডিজে এমএ ডিগ্রি অর্জন করেন। তার বড় ছেলে প্রভাষক জুলফিকার আলি বুলবুল অধ্যক্ষ আব্দুল খালেক মন্ডল সাহেব কারাগারে থাকা অবস্থায় মারা যান। তার আরেক ছেলে প্রভাষক শামিম এবং ছোট ছেলে ব্যাংক কর্মকর্তা ফারুক।

## কর্মজীবন
আব্দুল খালেক সাতক্ষীরার আগরদাঁড়ী কামিল মাদরাসার অধ্যক্ষ ছিলেন। সাতক্ষীরা সদর উপজেলার কুশখালী ইউনিয়ন এর চেয়ারম্যান ও কাথন্ডা আমিনিয়া আলিম মাদ্রাসার সাবেক অধ্যক্ষ মাওলানা আব্দুল গফফার তার জামাতা।

## রাজনৈতিক জীবন
আব্দুল খালেক মন্ডল জামায়াতে ইসলামীর তৎকালীন ছাত্র সংগঠন ইসলামী ছাত্র সংঘের সঙ্গে জড়িত ছিলেন। তিনি জামায়াতের সাতক্ষীরা জেলার আমীর ও কেন্দ্রীয় মজলিসে শুরার সদস্য ছিলেন। ১৯৮৮ থেকে ১৯৯০ সাল পর্যন্ত তিনি বৈকারী ইউনিয়নের চেয়ারম্যান ছিলেন। ১৯৯০ সালে তিনি সাতক্ষীরা সদর উপজেলার চেয়ারম্যান ছিলেন। তিনি ২০০১ সালে বাংলাদেশ জামায়াতে ইসলামীর প্রার্থী হিসাবে সাতক্ষীরা-২ আসন থেকে সংসদ সদস্য নির্বাচিত হন।
তিনি জনপ্রতিনিধি থাকাকালীন এলাকায় প্রভূত উন্নয়ন মূলক কর্মকাণ্ড পরিচালনা করেন। মৃত্যুর পরেও তিনি এলাকায় তথা সমগ্র সাতক্ষীরা জেলায় তুমুল জনপ্রিয়। এমন কথা ও বলা হয়ে থাকে যে,,, সাতক্ষীরা জেলায় সাতক্ষীরা সদর ২ আসনের সাবেক ৩ বারের সংসদ সদস্য মরহুম আলহাজ্ব কাজী শামসুর রহমান সাহেবের পরেই জনপ্রিয়তার দিক থেকে তার অবস্থান। ।

## মৃত্যু
আব্দুল খালেক মন্ডল ২১ জুলাই ২০২৩ সালে খুলনা মেডিকেল কলেজ হাসপাতালের প্রিজন সেলে চিকিৎসাধীন অবস্থায় মৃত্যুবরণ করেন। তার জানাজার নামাজে ইমামতি করেন বাংলাদেশ জামায়াতে ইসলামীর কেন্দ্রীয় নেতা মাওলানা আব্দুল হালিম। তার মৃত্যুতে শোক বার্তা দেন বাংলাদেশ জামায়াতে ইসলামীর ভারপ্রাপ্ত আমীর সাবেক এমপি প্রফেসর মুজিবুর রহমান। তাকে তার নিজ বাসভবনের সামনে সাতক্ষীরা সদর উপজেলার খলিলনগর গ্রামে সমাহিত করা হয়।

## তথ্যসূত্র

বিষয়শ্রেণী:১৯৪৪-এ জন্ম
বিষয়শ্রেণী:২০২৩-এ মৃত্যু
বিষয়শ্রেণী:সাতক্ষীরা জেলার রাজনীতিবিদ
বিষয়শ্রেণী:খুলনা বিভাগের ইসলাম ধর্মীয় নেতা
বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:অপরাধে দোষী সাব্যস্ত বাংলাদেশী রাজনীতিবিদ
বিষয়শ্রেণী:যুদ্ধাপরাধের অভিযোগে দণ্ডপ্রাপ্ত
বিষয়শ্রেণী:সাতক্ষীরা সরকারি কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
বিষয়শ্রেণী:বাংলাদেশের বন্দী ও আটক
বিষয়শ্রেণী:বাঙালি আলেম
বিষয়শ্রেণী:মানবতাবিরোধী অপরাধে দোষী সাব্যস্ত বাংলাদেশী ব্যক্তি
বিষয়শ্রেণী:বাংলাদেশী আদালত কর্তৃক মৃত্যুদণ্ডপ্রাপ্ত আসামী
বিষয়শ্রেণী:উপজেলা পরিষদের চেয়ারম্যান
খুররম খান চৌধুরী

**খুররাম খান চৌধুরী** (১৯৪৬ - ১৭ জুলাই ২০২১) একজন বাংলাদেশ জাতীয়তাবাদী দলের রাজনীতিবিদ, মুক্তিযোদ্ধা এবং ময়মনসিংহ-৫, ময়মনসিংহ-৮ ও ময়মনসিংহ-৯ আসনের সাবেক সংসদ সদস্য।

## রাজনৈতিক জীবন
খুররাম খান চৌধুরী নান্দাইলের একটি ইউনিয়ন পরিষদের সদস্য থেকে ইউপি চেয়ারম্যান, উপজেলা চেয়ারম্যান এবং মোট চারবার জাতীয় সংসদ সদস্য নিবাির্চত হন। তিনি বাংলাদেশ জাতীয়তাবাদী দলের ময়মনসিংহ উত্তর ইউনিটের আহ্বায়ক। দলবদলের মাধ্যমে তিনি বিএনপি থেকে জাতীয় পাটি এবং শেষে আবার বিএনপিতে যোগ দিয়েছেন।

১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসাবে ময়মনসিংহ-৫ আসন থেকে সংসদ সদস্য নিবাির্চত হন। এর পর ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে ময়মনসিংহ-৯ আসন থেকে পুনরায় সংসদ সদস্য নির্বাচিত হয়ে জাতীয় পার্টিতে যোগ দেন। ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে ময়মনসিংহ-৮ আসন থেকে সংসদ সদস্য নির্বাচিত হয়ে পুনরায় বিএনপিতে যোগ দেন। সর্বশেষ ২০০১ সালের অষ্টম জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসাবে ময়মনসিংহ-৯ আসন থেকে সংসদ সদস্য নিবাির্চত হন।

১২ জুন ১৯৯৬ সালের সপ্তম ও ২০১৮ সালের একাদশ জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসাবে ময়মনসিংহ-৯ আসন থেকে পরাজিত হয়েছিলেন।

## তথ্যসূত্র

বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:২০২১-এ মৃত্যু
বিষয়শ্রেণী:১৯৪৬-এ জন্ম
বিষয়শ্রেণী:১৯৪০-এর দশকে জন্ম
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
জুনাগড় জেলা

**জুনাগড় জেলা** হল ভারতের গুজরাত রাজ্যের একটি জেলা। এর প্রশাসনিক সদর দফতর জুনাগড় শহর।

## ভৌগোলিক অঞ্চল
পশ্চিম গুজরাতের জুনাগড় জেলায় কাঠিয়াওয়ার উপদ্বীপ অবস্থিত। এই জেলার উত্তরে রাজকোট জেলা, উত্তর-পশ্চিমে পোরবন্দর জেলা, পূর্বে আমরেলি জেলা, দক্ষিণ এবং পশ্চিমে আরব সাগর দ্বারা বেষ্টিত।

পোরবন্দর হল মহাত্মা গান্ধীর জন্মস্থান আগে এই জেলার অংশ ছিল পরে জুনাগড় জেলা থেকে বিচ্ছিন্ন হয়ে পোরবন্দর জেলায় চলে আসে।

জুনাগড়ের গিরনার নামে একটি পর্বতমালা রয়েছে যা হিন্দু ধর্ম এবং জৈন ধর্ম তীর্থস্থান রয়েছে।

## বিভাগ
জুনাগড় জেলার তালুক হল: জুনাগড় শহর, ভেসান উপজেলা, জুনাগড় গ্রামীণ, কেশোদ, মালিয়া, মানভাদর, মঙ্গরোল, মেন্দারদা, ভান্থালি, ভিসাভাদর ইত্যাদি।

## জনসংখ্যার উপাত্ত
২০১১ সালের আদমশুমারি অনুসারে জুনাগড় জেলার জনসংখ্যা ২,৭৪৩,০৮২ জন, জ্যামাইকা বা মার্কিন যুক্তরাষ্ট্রের ইউটা এর সমান জনসংখ্যা।  ভারতের মধ্যে ১৪২তম স্থান এই জেলার (মোট ৬৪০ এর মধ্যে)। এই জেলার জনসংখ্যার ঘনত্ব প্রতি বর্গকিলোমিটারে (৮০০/বর্গ মাইল) ৩১০ জন। ২০০১-২০১১ সাল পর্যন্ত জনসংখ্যার হার বৃদ্ধি ছিল ১২.০১%। জুনাগড়ের প্রতি ১০০০ জন পুরুষের ৯৫২ জন মহিলার লিঙ্গ অনুপাত রয়েছে। এখানে সাক্ষরতার হার ছিল ২০০১ সালে ৬৭.৭% যা ২০১১ সালে স্বাক্ষরতার হার ৭৬.৮৮% হয়ে দাঁড়িয়েছে।

২০১১ সালে ভারতের আদমশুমারি অনুসারে এই জেলার জনসংখ্যার ৯৬.৮৪% লোক গুজরাতি, ১.২৫% হিন্দি, ০.৯৯% সিন্ধি এবং ০.০৯% উর্দু তারা তাদের মাতৃভাষায় কথা বলেন।

## পরিবহন ব্যবস্থা
জুনাগড় এ সড়ক এবং রেলওয়ে ব্যবস্থা খুবই  ভাল যোগাযোগ ব্যবস্থা রয়েছে। জুনাগড় থেকে রাজকোট থেকে প্রায় ১০০ কিলোমিটার এবং আহমেদাবাদ থেকে ৩৫০ কিলোমিটার দূরে অবস্থিত। জাতীয় সড়ক ৮ডি জুনাগড় থেকে রাজকোট ভায়া জেটপুরের সাথে সংযুক্ত রয়েছে।

জুনাগড় রেলওয়ে স্টেশনটির সাথে রাজকোট, আহমেদাবাদের সাথে ভাল যোগাযোগ ব্যবস্থা রয়েছে। জুনাগড়ের কেশোদে বিমানবন্দর রয়েছে যা মুম্বাইয়ের সাথে বিমান যোগাযোগ সীমিত।

এই জেলায় দীর্ঘ উপকূল অবস্থিত এবং এর মধ্যে ভেরাভল, মঙ্গরোল, চোরওয়াদ ইত্যাদি বন্দর রয়েছে তবে এগুলি মৎস্য শিল্পের জন্য ব্যবহার হয়।

২০১১ সালের অক্টোবরে ভারত সরকার গিরনার পর্বতে উপর রোপওয়ে ব্যবস্থা চালু করার অনুমোদন দিয়ে ছিল। তবে এটি তৈরি করতে অনেক সময় লাগবে। আগে গিরনার পর্বতের জন্য হেলিকপ্টার সার্ভিস পাওয়া যেত তবে এখন তা বন্ধ রয়েছে।

## বনাঞ্চল এবং বন্যপ্রাণী
জুনাগড়ে গির অরণ্য জাতীয় উদ্যান রয়েছে, যা এটিকে এশিয়াটিক সিংহের একমাত্র আবাস স্থল বলা হয়। বাঁশ বনকে গিরনার পর্বতে বন সংরক্ষক হিসাবে ঘোষণা করা হয়েছে। "গিরনারী গিদ্ধ", লম্বা বিলযুক্ত শকুনগুলি কেবল গিরনার উপরই দেখতে পাওয়া যায়, একমাত্র গিরনার অঞ্চলে প্রায় ২৫ শতাংশ প্রজাতি রয়েছে এবং গুজরাত রাজ্যে মোট শকুনের সংখ্যার প্রায় ১০ শতাংশ রয়েছে।

**শিক্ষা**
জুনাগড় কৃষি বিশ্ববিদ্যালয় এখানে প্রধানত বিখ্যাত। এখানে আরও অনেক শিক্ষাপ্রতিষ্ঠান রয়েছে যেমন:

# এন আর ভেকেরিয়া ইনিস্টিউট অব বিজনেস ম্যানেজমেন্ট স্টাডিজ 
# অম্রুত ইনস্টিটিউট, জুনাগড়

## তথ্যসূত্র

## বহিঃসংযোগ
*Junagadh Collectorate official website 
*Junagadh Jilla Panchayat official website 

বিষয়শ্রেণী:গুজরাতের জেলা
বিষয়শ্রেণী:জুনাগড় জেলা
এম. এ. জব্বার (রাজনীতিবিদ)

**এম এ জব্বার** (১৫ ফেব্রুয়ারি ১৯৪০-৭ এপ্রিল ২০২০) বাংলাদেশের সাতক্ষীরা জেলার জাতীয় পার্টির রাজনীতিবিদ, ব্যবসায়ী এবং সাতক্ষীরা-২ আসনের সংসদ সদস্য ছিলেন।

## জন্ম ও পারিবারিক জীবন
**এম এ জব্বার** ১৫ ফেব্রুয়ারি ১৯৪০ সালে সাতক্ষীরা জেলায় জন্মগ্রহণ করেন। তার ৩ পুত্র ও ৪ কন্যা সন্তান রয়েছেন।

## রাজনৈতিক ও কর্মজীবন
জব্বার জাতীয় পার্টির কেন্দ্রীয় কমিটির ভাইস চেয়ারম্যান ছিলেন। তিনি ঢাকার হোটেল সুন্দরবন, জব্বার টাওয়ার ও খুলনার হোটেল পার্কের মালিক ছিলেন। তিনি ২০০৮ সালের নবম জাতীয় সংসদ নির্বাচনে জাতীয় পার্টির প্রার্থী হিসাবে সাতক্ষীরা-২ আসন থেকে সংসদ সদস্য নির্বাচিত হয়েছিলেন।

## মৃত্যু
এম এ জব্বার ৭ এপ্রিল ২০২০ সালে ঢাকার ইউনাইটেড হাসপাতালে মৃত্যুবরণ করেন।

## তথ্যসূত্র

বিষয়শ্রেণী:১৯৪৪-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:বাংলাদেশী ব্যবসায়ী
বিষয়শ্রেণী:সাতক্ষীরা জেলার রাজনীতিবিদ
বিষয়শ্রেণী:বাংলাদেশ জাতীয় পার্টির রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:সাতক্ষীরা জেলার ব্যক্তি
বিষয়শ্রেণী:১৯৪০-এ জন্ম
কাজী শামসুর রহমান

**কাজী শামসুর রহমান** (১ জানুয়ারি ১৯৩৭–১৭ ফেব্রুয়ারি ২০০৬) বাংলাদেশের সাতক্ষীরা জেলার রাজনীতিবিদ যিনি সাতক্ষীরা-২ আসনের সংসদ সদস্য ছিলেন।

## প্রাথমিক জীবন
কাজী শামসুর রহমান ১ জানুয়ারি ১৯৩৭ সালে সাতক্ষীরার সুলতানপুরে জন্মগ্রহণ করেন। তিনি ১৯৬৩ সালে ঢাকা ইনস্টিটিউট অব রিসার্স থেকে এমএড ডিগ্রী অর্জন করেন।

## রাজনৈতিক ও কর্মজীবন
কাজী শামসুর রহমান কর্ম জীবনে ১৯৬১-১৯৭০ সাল পর্যন্ত সাতক্ষীরা লাবসা জুনিয়র হাইস্কুল, সাতানি দড়া হাইস্কুল, কালিগঞ্জ পাইলট হাইস্কুল, সাতক্ষীরা নাইট হাই স্কুল ও সাতক্ষীরা পল্লী মঙ্গল হাইস্কুলের প্রধান শিক্ষকের দয়িত্ব পালন করেন। তিনি বাংলাদেশ জামায়াতে ইসলামীর কেন্দ্রীয় কর্মপরিষদ সদস্য ছিলেন।

তিনি ১৯৮৬ সালের তৃতীয়, ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জামায়াতে ইসলামীর প্রার্থী হিসাবে সাতক্ষীরা-২ আসন থেকে সংসদ সদস্য নির্বাচিত হন। তিনি সাতক্ষীরায় এখন ও পর্যন্ত জনপ্রিয়তার শীর্ষে। সাতক্ষীরা সদর ২ আসনে তার মত জনপ্রিয়তা আর কোনো রাজনৈতিক ব্যক্তিত্ব পায়নি।

## মৃত্যু
কাজী শামসুর রহমান ১৭ ফেব্রুয়ারি ২০০৬ সালে মৃত্যুবরণ করেন।

## তথ্যসূত্র

বিষয়শ্রেণী:১৯৩৭-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:সাতক্ষীরা জেলার রাজনীতিবিদ
বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:সাতক্ষীরার ব্যক্তি
বিষয়শ্রেণী:খুলনা বিভাগের রাজনীতিবিদ
জাহেদ আলী চৌধুরী

**জাহেদ আলী চৌধুরী** (১৯৪৭–৪ জানুয়ারি ২০১১) বাংলাদেশ জাতীয়তাবাদী দলের রাজনীতিবিদ,  শেরপুর-২আসনের সংসদ সদস্য ছিলেন।

## জন্ম ও প্রাথমিক জীবন
জাহেদ আলী চৌধুরী ১৯৪৭ সালে শেরপুরের নকলার চর অষ্টাধর ইউনিয়নের চরভাবনা গ্রামে জন্মগ্রহণ করেন। ঢাকা বিশ্ববিদ্যালয় থেকে তিনি  স্নাতক ডিগ্রি অর্জন করেছিলেন। তার পিতার নাম জোনাব আলী চৌধুরী ও মায়ের নাম চৌধুরী ছবরুন্নেছা। তার মেজো ছেলে কেন্দ্রীয় বিএনপির সদস্য প্রকৌশলী ফাহিম চৌধুরী।

## রাজনৈতিক জীবন
 তিনি ১৯৮৫ সালে বাংলাদেশ ন্যাশনাল পার্টিতে যোগ দিয়ে রাজনীতি শুরু করেন। ১৯৭৮ সালে বাংলাদেশ জাতীয়তাবাদী দলে যোগ দেন।

তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসাবে শেরপুর -২ থেকে প্রথমবার সংসদ সদস্য নির্বাচিত হয়েছিলেন। এর পর ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসাবে শেরপুর -২ থেকে সংসদ সদস্য নির্বাচিত হন।  তিনি অষ্টম জাতীয় সংসদের হুইপ হিসাবেও দায়িত্ব পালন করেন।

২০১০ সালে তিনি বাংলাদেশ জাতীয়তাবাদী দলের কেন্দ্রীয় প্রকাশনা সম্পাদক ও শেরপুর জেলা বিএনপির সদস্য হিসাবে দায়িত্ব পালন করেন। ঢাকা মোহামেডান স্পোর্টিং ক্লাবের সভাপতিও ছিলেন তিনি।

১৯৯১ সালের পঞ্চম, ১২ জুন ১৯৯৬ সালের সপ্তম ও ২০০৮ সালের নবম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসাবে শেরপুর -২ থেকে তিনি পরাজিত হয়েছিলেন।

## মৃত্যু
জাহেদ আলী চৌধুরী ৪ জানুয়ারি ২০১১ সালে হৃদরোগে আক্রান্ত হয়ে ঢাকার স্কয়ার হাসপাতালে মৃত্যুবরণ করেন।

## তথ্যসূত্র

বিষয়শ্রেণী:১৯৪৭-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:শেরপুর জেলার রাজনীতিবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:শেরপুর জেলার ব্যক্তি
মোজাহার আলী প্রধান

**মোজাহার আলী প্রধান** (৩১ মার্চ ১৯৫২-৫ জানুয়ারী ২০১৮)  তিনি ছিলেন বাংলাদেশ জাতীয়তাবাদী দল এর  রাজনীতিবিদ এবং জয়পুরহাট-১ আসনের জাতীয় সংসদ সদস্য  ।

## জন্ম ও প্রাথমিক জীবন
মোজাহার আলী প্রধান ৩১ মার্চ ১৯৫২ সালে জয়পুরহাট জেলার সদর উপজেলার জানিয়ার বাগানে জন্মগ্রহণ করেন।

## কর্মজীবন

২০০৮ সালে জয়পুরহাট-১ থেকে বাংলাদেশ জাতীয়তাবাদী দলের প্রার্থী হিসাবে সংসদ সদস্য নির্বাচিত হয়েছিলেন। তিনি বাংলাদেশ জাতীয়তাবাদী দলের জয়পুরহাট জেলা শাখার সভাপতির দায়িত্বও পালন করেছিলেন  ।

## মৃত্যু
তিনি ৫ই জানুয়ারি  ২০১৮ তে মৃত্যু বরণ করেন ।
## তথ্যসূত্র

বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:২০১৮-এ মৃত্যু
বিষয়শ্রেণী:১৯৫২-এ জন্ম
বিষয়শ্রেণী:জয়পুরহাট জেলার রাজনীতিবিদ
বিষয়শ্রেণী:জয়পুরহাট জেলার ব্যক্তি
পান্ডাস (সফটওয়্যার)

**পান্ডাস** () ডাটা ম্যানিপুলেশন ও অ্যানলাইসিসের উদ্দোশ্যে পাইথনে লেখা একটি সফটওয়্যার লাইব্রেরি। আরও নির্দিষ্টভাবে বলতে গেলে, এটি সংখ্যা টেবিল ও টাইম সিরিজ  কাজে লাগিয়ে ডাটা স্ট্রাকচার ও অপারেশন নিয়ে কাজ করে থাকে। থ্রি-ক্লজ বিএসডি লাইসেন্সের অধীনে প্রকাশিত পান্ডাস একটি মুক্ত সফটওয়্যার। পান্ডাস নামটি এসেছে "প্যানেল ডাটা" থেকে, যেটি প্রত্যেক ইন্ডিভিজুয়ালের পরীক্ষণ একাধিক টাইম পিরিয়ডের সংরক্ষণ রাখা ডাটাসেটকে বুঝাতে একটি ইকোনোমেট্রিকস পরিভাষা। 

## ইতিহাস
ওয়েস ম্যাকিনি ২০০৮ সালে যখন একিউআর ক্যাপিটেল ম্যানেজম্যান্টে থাকা অবস্থায় উচ্চ পারফরমেন্সের আশায় তিনি পান্ডাস নামে অর্থায়ন সম্পর্কিত ডাটার জন্য একটি নমনীয় পরিমাণজ্ঞাপক বিশ্লেষণ হাতিয়ারের উপর কাজ শুরু করেন। একিউআর থেকে বের হওয়ার আগে তিনি তাদের ব্যবস্থাপনাকে বুঝিয়ে লাইব্রেরিটি মুক্ত সোর্স করেন।

চ্যাঙ শে নামের আরেক একিউআর কর্মী ২০১২ সালে লাইব্রেরিটির দ্বিতীয় সর্বোচ্চ অবদানকারী হিশেবে এ প্রচেষ্টায় যোগদান করেন।

২০১৫ সালে যুক্তরাষ্ট্র কর্তৃক অর্থায়ন কৃত একটি অলাভজনক দাতব্য প্রকল্প হিশেবে নিবন্ধিত হয়।

## বৈশিষ্ট্য
* গ্রত্থিত ইন্ডেক্সিঙের সাথে ডাটা মেনিপুলেশনের জন্য ডাটাফ্রেম অবজেক্ট। 
* ভিন্ন ভিন্ন ফাইল ফরম্যাট ও ইন-মেমরি ডাটা স্ট্রাকচারের মধ্যে ডাটা রিড এবং রাইটের জন্য হাতিয়ারসমূহ। 
* মিসিং ডাটার জন্য ডাটা এলাইনমেন্ট এবং গ্রত্থিত ব্যবস্থাপনা। 
* লেবেল-ভিত্তিক স্লাইসিং, ফ্যানসি ইন্ডেক্সিং, এবং বড় ডাটা সেটের জন্য সাবসেটিং। 
* ডাটা স্ট্রাকচারে কলাম যোগ ও বাদ দেয়া। 
* ডাটা সেটের উপর স্প্লিট-অ্যাপলাই-কম্বাইন অনুমোদনের মাধ্যমে গ্রুপ বাই ইনজিন। 
* ডাটা সেট একত্র করা। 
* টাইম সিরিজ-ফাংশনালিটি: ডাটা রেঞ্জ জেনারেশন এবং গণসংখ্যা রূপান্তরকরণ 
* ডাটা ফিল্টারেশন প্রদান।

এ লাইব্রেরিটি পারফরমেন্সের জন্য উঁচুভাবে অপটিমাইজ করা, যেখানে গুরুত্বপূর্ণ কোড পথ সাইথন বা সিতে লেখা হয়। 

## ডাটাফ্রেমসমূহ
ডাটাফ্রেমের ফর্মে পান্ডাস মূলত মেশিন লার্নিংয়ের জন্য ব্যবহৃত হয়। বিভিন্ন ফরম্যাটের ফাইল, যেমন সিএসভি, এক্সেল ইত্যাদি পান্ডায় ইমপোর্ট করা যায়। গ্রুফি, মেল্ট, কনসেন্ট্রেশন সহ বিভিন্ন ডাটা ম্যানিপুলেশন অপারেশন, ফিলিং, রিপ্লেসিং, ইম্পুটিং নাল ভ্যালুসহ বিভিন্ন ডাটা ক্লিনিং অপারেশনও পান্ডায় করা যায়।

## আরও দেখুন
* ম্যাটপ্লটলিব
* নামপাই
* সাইপাই
* আর পরিসংখ্যান

## তথ্যসূত্র

## আরও পড়ুন
* 
* 
* 

## বহিঃসংযোগ
* 

বিষয়শ্রেণী:মুক্ত সফটওয়্যার
বিষয়শ্রেণী:পাইথন লাইব্রেরি
কল্যাণ লোকসভা কেন্দ্র

**কল্যাণ লোকসভা কেন্দ্র**টি মহারাষ্ট্র রাজ্যের ৪৮ টি লোকসভা কেন্দ্রের একটি এবং ২০০৮ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি থানে জেলায় অবস্থিত। এই লোকসভা কেন্দ্রের সদর দফতর কল্যাণ শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।

মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল কল্যাণ লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

## বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-

; আম্বরনাথ বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি থানে জেলায় অবস্থিত।

; উল্লাসনগর বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি থানে জেলায় অবস্থিত।

; কল্যাণ পূর্ব বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি থানে জেলায় অবস্থিত।

; ডোম্বিভলি বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি থানে জেলায় অবস্থিত।

; কল্যাণ রুরাল বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি থানে জেলায় অবস্থিত।

; মুনব্রা-কাভা বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি থানে জেলায় অবস্থিত।

## কল্যাণ লোকসভা কেন্দ্র বিজয়ী বর্তমান ও প্রাক্তন সংসদ

কল্যাণ লোকসভা কেন্দ্র বিজয়ী বর্তমান সংসদ শিব সেনা দলের সদস্য শ্রীকান্ত শিন্ডে এবং যিনি গত দুই বারের সংসদ (২০১৪ ও ২০১৯  )।

## তথ্যসূত্র

## আরও পড়ুন
পারভানি লোকসভা কেন্দ্র‎ 
পালঘর লোকসভা কেন্দ্র‎

## বহিঃসংযোগ
* কল্যাণ লোকসভা নির্বাচনের ফলাফল সরাসরি ২০১৯
* 
* ভারতে লোকসভা কেন্দ্রের তালিকা
* লোকসভা নির্বাচনের ফলাফল সরাসরি ২০১৯
* লোকসভা নির্বাচন

বিষয়শ্রেণী:মহারাষ্ট্রের লোকসভা কেন্দ্র
নজরুল ইসলাম মঞ্জু

**নজরুল ইসলাম মঞ্জু** একজন বাংলাদেশি রাজনীতিবিদ। তিনি খুলনা-২ আসনের সাবেক সংসদ সদস্য এবং বর্তমানে খুলনা সিটি কর্পোরেশনের প্রশাসকের দায়িত্ব পালন করছেন। পূর্বে তিনি বাংলাদেশ জাতীয়তাবাদী দলের খুলনা বিভাগীয় সাংগঠনিক সম্পাদক ছিলেন। 

## জন্ম ও শিক্ষা

## রাজনৈতিক জীবন
নজরুল ইসলাম মঞ্জু ২০০৯ সালে বাংলাদেশ জাতীয়তাবাদী দলের প্রার্থী হিসাবে খুলনা-২ থেকে সংসদ সদস্য নির্বাচিত হয়েছিলেন। ২০২৬ সালে তিনি খুলনা সিটি কর্পোরেশনের প্রশাসক হিসেবে দায়িত্ব পান। 

## তথ্যসূত্র

বিষয়শ্রেণী:খুলনার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:নবম জাতীয় সংসদ সদস্য
বিষয়শ্রেণী:১৯৫৮-এ জন্ম
শিয়াং চীনা ভাষা

**শিয়াং চীনা ভাষা** (চীনা ভাষা: 湘; ফিনিন: *xiāng*; আ-ধ্ব-ব: [ɕi̯ɑ́ŋ]) বা **হুনানীয় ভাষা** এক ধরনের চীনা ভাষা। চীনের হুনান প্রদেশে এই ভাষার বক্তাসংখ্যা বেশি। শিয়াং ভাষাটি ৫টি উপভাষায় বিভক্ত। চিয়াং-ই, লাও-শাও,হেংজু, চেন-জু ও ইয়ং-কুয়ান।

## তথ্যসূত্র

বিষয়শ্রেণী:চীনা ভাষা
বিষয়শ্রেণী:চীনা ভাষার প্রকারভেদ
বিষয়শ্রেণী:চীনের ভাষা
মাউন্ট ফ্যাবার

**মাউন্ট ফ্যাবার**, পূর্বে **তেলোক ব্লাঙ্গাহ পাহাড়**, একটি পাহাড় প্রায় ৯৪ মিটার (৩০৮ ফুট) উচ্চতার, সিঙ্গাপুরের মধ্য অঞ্চলের বুকিত মেরাহ শহরে অবস্থিত। এটি তেলোক ব্লাঙ্গাহ অঞ্চল এবং কেন্দ্রীয় অঞ্চলের পশ্চিম অংশ থেকে দেখা যায়। মাউন্ট ফ্যাবার রোড বা মোর্স রোডের মাউন্ট ফ্যাবার লুপের মধ্য দিয়ে শিখরে যাওয়া যায়, তবে পাহাড়ের উপরে অনেকগুলি ফুটপাথ বা ট্রেইল রয়েছে যেগুলো উপরের দিকে গেছে। প্রধান পথগুলি হ'ল: মারং ট্রেল যা মারাং রোড থেকে হার্বারফ্রন্ট এমআরটি স্টেশন এবং সাউদার্ন রিজেজ পার্ক সংযোগকারী যা টেলোক ব্লাঙ্গাহ পাহাড়ের উদ্যান, কেন্ট রিজ উদ্যান এবং হেন্ডারসন ওয়েভসকে সংযুক্ত করে।

এটি একটি পর্যটন কেন্দ্র, কারণ কেন্দ্রীয় অঞ্চলের ক্রমবর্ধমান ঘন কেন্দ্রীয় ব্যবসায়িক জেলাটির একটি প্যানারমিক দৃশ্য সরবরাহ করে। এর ঢালে একটি টাওয়ার আছে যা সিঙ্গাপুরের কেবল গাড়ি সিস্টেমের অংশ যা হার্বারফ্রন্ট এবং সেন্টোসাকে সংযুক্ত করে।  হার্বারফ্রন্ট এমআরটি স্টেশন থেকে এখানে আসা যায়।


## ইতিহাস
থাম্ব|প্রিমা টাওয়ার রিভলভিং রেস্তোঁরা থেকে মাউন্ট ফ্যাবারের দৃশ্য
মাউন্ট ফ্যাবারকে তেলোক ব্লাঙ্গাহ হিল হিসাবে পরিচিতি দেওয়া হয়েছিল কিন্তু পরে মাদ্রাজ ইঞ্জিনিয়ার্সের ক্যাপ্টেন চার্লস এডওয়ার্ড ফ্যাবারের নামে নামকরণ করা হয়, স্ট্রেইটের সুপারিনটেন্ডিং ইঞ্জিনিয়ার এবং গভর্নর বাটারওয়ার্থের শ্যালক, যিনি ১৮৪৪ সালের সেপ্টেম্বরে সিঙ্গাপুরে এসেছিলেন। ফ্যাবার পুরু ও ঘন জঙ্গল কেটে, পাহাড়ের শীর্ষে যাওয়ার রাস্তাটি তৈরি করার অনুমতি দেন। মূল ঘুরানো রাস্তাটিকে তখন "বোকা সংকীর্ণ রাস্তা" হিসাবে উল্লেখ করা হয়েছিল।

নিবন্ধটির নাম মূল মালয় নাম থেকে পরিবর্তন করাকে কেউ কেউ প্রশ্নবিদ্ধ করেছিল। ১৮৪৫ সালে পাহাড়ের উপরে একটি সিগন্যাল স্টেশন স্থাপন করা হয়েছিল। এই সিগন্যাল স্টেশনটি পুলাউ ব্লাকাং মাটি (বর্তমানে সেন্টোসা ) থেকে "মিয়াসমা (ক্ষতিকারক বাতাস)" থাকার কারণে স্থানান্তরিত করা হয়েছিল।

১৮৫৭ সালের ভারতীয় বিদ্রোহের পরে, স্ট্রেইটস সরকার স্থানীয় ভারতীয় সিপাহীদের মধ্যে বিদ্রোহের ভয়ে মাউন্ট ফ্যাবারকে দুর্গে পরিণত করার সিদ্ধান্ত নেওয়া হয়েছিল। প্রতিরক্ষা কাজ চালানো এবং পাহাড়ের অর্ধেক বন্দুকের জন্য গ্রানাইট এমবেসলেট সংগ্রহে কাজে লাগানো হয়েছিল, তবে মাউন্ট ফ্যাবার কখনও দুর্গ হয়ে ওঠেনি।


## ভূগোল
মাউন্ট ফ্যাবার হচ্ছে সিঙ্গাপুরের দ্বিতীয় রেইন ফরেস্ট যার উদ্ভিদগুলি বেকিট তিমাহ পাহাড়ের তুলনায় ছোট ও কম ঘনত্বপূর্ণ। মাউন্ট ফ্যাবার সিঙ্গাপুরের অন্যতম উঁচু পাহাড় যার উচ্চতা ১০৬ মিটার (৩৪৮ ফিট)। এটি বুকিট তিমাহ পাহাড় (উচ্চতা ১৬৪ মিটার বা ৫৩৮ ফিট) এবং বুকিত গম্বাক (উচ্চতা ১৩৩ মিটার বা ৪৩৬ ফিট) পাহাড়ের চেয়ে কম উচ্চতা সম্পন্ন। মাউন্ট ফ্যাবার ও এর থেকে সামান্য নিচু তেলোক ব্লাঙ্গাহ পাহাড়কে পৃথক করেছে হেন্ডারসন রোড।


## দরদালান

চিত্র:The Jewel Box, Nov 06.JPG|মাউন্ট ফ্যাবারের *জুয়েল বক্সে* সেন্টোসায় তারের গাড়ি স্টেশন রয়েছে।
চিত্র:Mount Faber Park, panorama, Nov 06.jpg|মাউন্ট ফ্যাবর পার্ক থেকে হারবারফ্রন্টের প্যানোরামিক দৃশ্য
চিত্র:Mfaber-pano.jpg|মাউন্ট ফ্যাবার এর প্যানোরামিক ভিউ, সেপ্টেম্বর ২০০৮।

## আরও দেখুন

* সিঙ্গাপুরে পার্কের তালিকা


## তথ্যসূত্র

* ভিক্টর আর সেভেজ, ব্রেন্ডা এসএ ইয়োহ (২০০৩), ট্যান লে সি (২০০ *Top* ) *টোপোনামিক্স - সিঙ্গাপুর স্ট্রিট নামগুলির একটি স্টাডি*, ইস্টার্ন ইউনিভার্সিটিস প্রেস, আইএসবিএন &nbsp; 

## বহিঃসংযোগ

* জাতীয় উদ্যান বোর্ড, সিঙ্গাপুর 
* ''মাউন্ট ফ্যাবার'' (ইতিহাস), Streetdirectory.com সিঙ্গাপুর গাইড

বিষয়শ্রেণী:সিঙ্গাপুরের পাহাড়
বিষয়শ্রেণী:সিঙ্গাপুরের উদ্যান
এ কে এম ফজলুল হক মিলন

**এ কে এম ফজলুল হক মিলন** একজন বাংলাদেশ জাতীয়তাবাদী দল এর রাজনীতিবিদ এবং গাজীপুর-৫ এর বর্তমান সংসদ সদস্য। এর আগে তিনি ২ বার গাজীপুর ৩ আসনের সংসদ সদস্য ছিলেন।

## কর্মজীবন

এ.কে.এম.ফজলুল হক মিলন
একজন দক্ষ সংগঠক তিনি ৯০ এর স্বৈরাচার এরশাদ বিরোধী আন্দোলনের একজন মহানায়ক ছিলেন। পরবর্তী তে তিনি ২০০১ সালে গাজীপুর-৩ বতর্মানে ৫ আসন (কালীগঞ্জ) থেকে বাংলাদেশ জাতীয়তাবাদী দলের প্রার্থী হিসাবে সংসদ সদস্য নির্বাচিত হয়েছিলেন  । তিনি স্বেচ্ছাসেবকদল কেন্দ্রীয় কমিটির  সাধারণ সম্পাদক ছিলেন। জাতীয়তাবাদী দল বিএনপির গাজীপুর জেলা শাখার সাধারণ সম্পাদক ছিলেন  । তিনি জাতীয়তাবাদী ছাত্রদলের কেন্দ্রীয় প্রচার সম্পাদক ও পরে সভাপতির দায়িত্বে ছিলেন। গাজীপুর জেলা বিএনপির সভাপতি ছিলেন। তিনি বিএনপির জাতীয় নির্বাহী কমিটির সদস্য ও পরে বিএনপির কেন্দ্রীয় সাংগঠনিক সম্পাদকের (ঢাকা বিভাগ) দায়িত্বে ছিলেন এরপর গাজীপুর জেলা বিএনপির সম্মেলনে সভাপতি নির্বাচিত হন এবং  বতর্মানে তিনি গাজীপুর জেলা বিএনপির আহ্বায়ক হিসেবে দায়িত্ব পালন করছেন।

## তথ্যসূত্র

বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:গাজীপুর জেলার রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:গাজীপুর জেলার ব্যক্তি